|  |
| --- |
| UČEBNÉ OSNOVY |
| **Názov predmetu** | **Svet práce** |
| **Vzdelávacia oblasť** | **Človek a svet práce** |
| **Ročník** | **ôsmy** |
| **Stupeň vzdelania** | **ISCED2** |
| **Názov ŠkVP** | **Vzdelávanie pre život** |
| **Časový rozsah výučby** | **0 + 2 hodiny týždenne/ 0+66 hodín ročne** |
| **Forma štúdia** | **denná** |
| **Vyučovací jazyk** | **slovenský** |

**A/ Charakteristika predmetu**

 Prostredníctvom predmetu Svet práce žiaci nadobúdajú vzťah k práci, riešia otázky výberu povolania. V predmete sa zameriavame na praktické pracovné návyky a predmet dopĺňa celé základné vzdelávanie o dôležitú zložku nevyhnutnú pre uplatnenie človeka v ďalšom živote a v spoločnosti.

**B/ Výchovno-vzdelávacie ciele a obsah vzdelávania**

Cieľom je pripraviť žiakov na život v praxi, na to, aby sa v budúcnosti dokázali uplatniť na trhu (napr. dokázali dodržiavať pravidlá, povinnosti a záväzky, aby sa vedeli adaptovať na zmenené pracovné podmienky). Obsah vzdelávania sa sústreďuje na to, aby žiaci dokázali pristupovať k výsledkom pracovnej činnosti nielen z hľadiska kvality, ale aj funkčnosti, hospodárnosti a spoločenského významu.

Vzdelávanie v tejto oblasti smeruje k vytváraniu a rozvíjaniu kľúčových kompetencií žiakov tým, že vedie žiakov k:

* pozitívnemu vzťahu k práci a k zodpovednosti za kvalitu svojich i spoločných výsledkov práce,
* osvojeniu základných pracovných zručností a návykov v rôznych pracovných oblastiach, k organizácii a plánovaniu práce a k používaniu vhodných nástrojov, náradia a pomôcok pri práci i v bežnom živote,
* vytrvalosti a sústavnosti pri plnení zadaných úloh, k uplatňovaniu tvorivosti a vlastných nápadov pri pracovnej činnosti a k vynakladaniu úsilia na dosiahnutie kvalitného výsledku,
* autentickému a objektívnemu poznávaniu okolitého sveta, k potrebnej sebadôvere, k novému postoju a hodnotám vo vzťahu k práci človeka, technike a životnému prostrediu,
* chápaniu práce a pracovnej činnosti ako príležitosti k sebarealizácii, sebavzdelávania a k rozvíjaniu podnikateľského myslenia,
* orientácii v rôznych oboroch ľudskej činnosti, formách fyzickej a duševnej práce a osvojeniu potrebných poznatkov a zručností významných pre možnosť uplatnenia, pre voľbu vlastného profesijného zamerania a pre ďalšiu životnú a profesijnú orientáciu,
* k rešpektovaniu environmentálnych hodnôt a chápaniu recyklácie materiálov a produktov.

**C/ Rozsah vyučovania predmetu**

Svet práce napriek svojmu špecifickému zameraniu prispieva k rozvoju kľúčových kompetencií:

**komunikačné kompetencie:** • schopnosť porozumieť inej osobe a adekvátne reagovať, • schopnosť vysvetliť a byť pochopený, • schopnosť zúčastniť sa verejnej diskusie v rámci športových aktivít, • schopnosti spolupracovať s ostatnými,

**kompetencia riešiť problémy** • uplatňuje pri riešení problémov vhodné metódy založené na analyticko-kritickom a tvorivom myslení, • je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov, • dokáže spoznávať pri jednotlivých riešeniach ich klady i zápory a uvedomuje si aj potrebu zvažovať úrovne ich rizika, • má predpoklady na konštruktívne a kooperatívne riešenie konfliktov,

**kompetencia v oblasti informačných a komunikačných technológií** • kreatívne, inovatívne a kritické myslenie, • schopnosť pripraviť stratégiu, • schopnosť predvídať a reflektovať na zmeny • využívať IKT k získavaniu informácií o témach súvisiacich s pohybom a zdravím, • poznať a využívať aplikácie pre podporu pravidelnej pohybovej aktivity,

kompetencia k celoživotnému učeniu sa – učiť sa učiť • uvedomuje si potrebu svojho autonómneho učenia sa ako prostriedku sebarealizácie a osobného rozvoja, • dokáže reflektovať proces vlastného motorického učenia, • kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti,

**kompetencie sociálne a personálne** • dokáže na primeranej úrovni reflektovať vlastnú identitu a budovať si vlastnú samostatnosť/nezávislosť ako člen celku/tímu, • vie si svoje ciele a priority stanoviť v súlade so svojimi reálnymi schopnosťami, záujmami a potrebami, • osvojil si základné postupy efektívnej spolupráce v skupine/tíme − uvedomuje si svoju zodpovednosť v tíme, kde dokáže tvorivo prispievať pri dosahovaní spoločných cieľov, • dokáže odhadnúť a korigovať dôsledky vlastného správania a konania a uplatňovať sociálne prospešné zmeny v medziosobných vzťahoch,

**kompetencie pracovné** • dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov, • je flexibilný a schopný prijať a zvládať inovatívne zmeny,

**kompetencie smerujúce k iniciatívnosti a podnikavosti** • dokáže inovovať zaužívané postupy pri riešení úloh, plánovať a riadiť pohybovú činnosť so zámerom dosiahnuť ciele

**Tematické celky:**

1. **technológia EV3 (0+8)**
2. **softvér EV3 (0+8)**
3. **Základy programovania EV3 (0+16)**
4. **Konštrukcia robotov a ich programovanie (0+34)**

**1. Technológia EV3**

**Počet DH ŠkVP: 13**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 8.ročníka vie/dokáže:**   * Pozná princíp kocky EV3, vie vložiť batérie alebo napojiť adaptér do kocky. * Rozlišuje veľký a stredný motor a pozná uplatnenie motorov. * Oboznámi sa s rôznymi typmi senzorov. * Ovláda zapojenie kocky EV3 k PC a k motorom a senzorom. * Vie ovládať rozhrania kocky. | EV3 Brick, batéria, adaptér, funkcia kocky, zapnutie, vypnutie, naposledy nastavené rozhranie, dotykový, farebný, infračervený senzor, vzdialený infračervený maják, aplikácie, nastavenie, prechádzanie súbormi. |

**2. Softvér EV3**

**Počet DH ŠkVP: 3**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 8.ročníka vie/dokáže:**   * Pozná minimálne systémové požiadavky. * Dokáže nainštalovať softvér do PC, notebooku. | Operačné systémy, aktualizácia, požiadavky na systém |

**3. Základy programovania EV3**

**Počet DH 16**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 8.ročníka vie/dokáže:**   * Pozná odbornú terminológiu v anglickom aj v slovenskom jazyku. * Vie nastaviť úvodnú obrazovku. * Dokáže sa orientovať v prostredí úvodnej obrazovky. * Vie vytvoriť nový projekt, pretože pozná štruktúru a vlastnosti projektu. | Lobby – úvodná obrazovka, záložka Add Project – pridať projekt, rýchly prístup k projektom, na ktorých sa pracovalo, popis projektov |

**4. konštrukcia robotov a ich programovanie**

**Počet DH 34**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 8.ročníka vie/dokáže:**   * Dokáže postaviť základný model robota a ovláda jednoduché programovanie prostredníctvom PC. * Dokáže pracovať s programovacou plochou, programovacími blokmi, * vie vyhľadať základné nástroje pre prácu s programom. | Obsah programovacej plochy, význam jednotlivých polí programovacej plochy, význam a použitie stavebných blokov, ovládanie pripojenia jednotlivých stavebných blokov, význam nástrojov, bloky akcií, bloky tokov, bloky senzorov, dáta, stránka hardvéru a jej ovládanie. |

**D/ Metódy a formy práce - stratégie vyučovania**

Pri edukačnom procese budú použité tieto vyučovacie metódy :

* reproduktívne metódy, aby si žiaci vytvorili zručnosti a návyky pri práci s výtvarným materiálom,
* metódy rozvíjania tvorivosti
* metódy produktívne
* metódy slovné, hovorené slovo, monológ, dialóg
* metódy názorné, používanie ilustrácií, náčrtov, demonštrácia, modelovanie
* praktické metódy,
* Ako didaktické formy budeme využívať:
* vyučovaciu hodinu v triede

Na vyučovacej hodine budeme používať skupinovú formu práce a prácu vo dvojiciach. Tieto formy práce učia žiakov pracovať v kolektíve, rozvíjajú aktivitu a súťaživosť. Samostatnú prácu, pri ktorej budú žiaci uplatňovať svoju fantáziu a tvorivosť.

**E/ Prierezové témy**

|  |  |
| --- | --- |
| **Prierezová téma** | **Tematický celok** |
| Osobnostný a sociálny rozvoj | Všetky TC |
| Mediálna výchova |  |
| Multikultúrna výchova |  |
| Výchova k manželstvu a rodičovstvu |  |
| Ochrana života a zdravia | Všetky TC |

**F/ Učebné zdroje**

* odborné publikácie k daným témam
* encyklopédie, webové stránky

**G/ Medzipredmetové vzťahy**

Osobitná pozornosť sa kladie na medzipredmetové vzťahy hlave s predmetmi: fyzika, matematika, informatika.

**H/ Hodnotenie predmetu**

Na vyučovacom predmete Svet práce sa žiaci hodnotia podľa Metodického pokynu č. 22/2011 na hodnotenie žiakov základnej školy a Systému hodnotenia žiakov ZŠ Horný Vadičov. Hodnotenie žiaka sa vykonáva klasifikáciou. Žiaci budú počas celého školského roku priebežne hodnotení a klasifikovaní za svoje výkony. Na hodinách budeme používať aj slovné hodnotenie na povzbudenie žiaka. Na konci každého klasifikačného obdobia (I. a II. polrok) budú klasifikovaní jednou súhrnnou známkou, ktorá bude vyjadrením ich celkovej práce za dané klasifikačné obdobie.

Taktiež rozvíjame u žiakov správne sebahodnotenie i hodnotenie navzájom. Pri hodnotení a klasifikácii žiaka posudzujeme získané kompetencie v súlade so školským vzdelávacím programom.

Pri hodnotení učebných výsledkov žiakov so ŠVVP berieme do úvahy možný vplyv zdravotného znevýhodnenia žiaka na jeho školský výkon a postupujeme v súlade s platným Metodickým pokynom č. 22/2011 č.:2011-3121/12824:4-921. Každý žiak je hodnotený individuálne podľa závažnosti, stupňa postihnutia a druhu postihnutia, pričom sa dodržiavajú odporúčania odborných a poradenských zariadení. Vo výchovno-vzdelávacom procese žiaka so ŠVVP je potrebné uplatňovať:

* Vzdelávací program pre žiakov s poruchou aktivity a pozornosti
* Vzdelávací program pre žiakov chorých, zdravotne oslabených
* Vzdelávací program pre žiakov s vývinovými poruchami učenia